Limburgo provincija (Nyderlandai)
Limburgas (ol. Limburg, limb. Nederlands Limburg) – Nyderlandų provincija, esanti šalies pietinėje dalyje. Šiaurėje ribojasi su Gelderlando, šiaurės-vakaruose Šiaurės Brabanto provincijomis. Rytuose – siena su Vokietija, pietvakariuose su Belgija. Limburgo provincijos administracinis centras – Mastrichtas, kuriame 2022 m. sausio mėn. gyveno 120 837 gyventojai. Kitos savivaldybės – Venlas (102 176 gyv.) šiaurės rytuose, taip pat Sitardas-Gelenas (91 760 gyv.) ir Herlenas (86 874 gyv.) pietuose. Daugiau nei pusė provincijos gyventojų (maždaug 650 000 žmonių) gyvena Limburgo pietuose, o tai sudaro maždaug trečdalį provincijos ploto. Pietų Limburge dauguma žmonių gyvena Mastrichto, Parkstado ir Sitardo-Geleno miestų aglomeracijose.